
“Kravas furgona operatīvais līzings
Jelgavas valstspilsētas pašvaldības iestādes “Pilsētsaimniecība” vajadzībām”
identifikācijas Nr. JVP 2026/81/AK

Līguma projekts
LĪGUMS Nr. PIL/2-4/26/numurs
“Kravas furgona operatīvais līzings
Jelgavas valstspilsētas pašvaldības iestādes “Pilsētsaimniecība”

Jelgavā							Dokumenta datums ir tā elektroniskās 
parakstīšanas datums /Noslēgšanas 
datums

Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds, Uzvārds personā, kurš rīkojas saskaņā ar Jelgavas valstspilsētas pašvaldības iestādes “Pilsētsaimniecība” nolikumu, turpmāk – Nomnieks, no vienas puses, un
Uzņēmuma nosaukums, vienotais reģistrācijas Nr., tās pilnvarotā pārstāvja Vārs Uzvārds personā, kura rīkojas saskaņā ar dokumenta nosaukums, turpmāk – Iznomātājs, no otras puses, abas kopā sauktas Puses, 
saskaņā ar atklāta konkursa “Kravas furgona operatīvais līzings Jelgavas valstspilsētas pašvaldības iestādes “Pilsētsaimniecība” vajadzībām”, identifikācijas Nr. JVP 2026/81/AK (turpmāk – Iepirkums) rezultātiem (iepirkuma komisijas 2026. gada ________________ lēmums) un Iznomātāja iesniegto piedāvājumu Iepirkumam (turpmāk – Iznomātāja piedāvājums), noslēdz šādu līgumu (turpmāk – Līgums):
1. Līguma priekšmets un izpildes vieta
1.1. Iznomātājs piešķir Nomniekam tiesības par nomas maksu lietot šādu Transportlīdzekli (turpmāk – Transportlīdzeklis):
	Nr.
p.k.
	Ražotāja nosaukums
	Modelis
	Transportlīdzekļa vērtība EUR (bez PVN)
	Skaits
	Nomas termiņš

	1.
	
	
	
	1
	57 mēneši


1.2. Iznomātājs piegādā un nodod Nomniekam nomas lietojumā un turējumā (turpmāk – noma) Transportlīdzekli saskaņā ar Līguma nosacījumiem, Tehnisko specifikāciju/Tehnisko piedāvājumu (1.pielikums) un Iznomātāja piedāvājumu (2. pielikums).
1.3. Iznomātājs Transportlīdzekli par saviem finanšu līdzekļiem un darbaspēku piegādā uz Nomnieka juridisko adresi – Pulkveža Oskara Kalpaka 16A, Jelgava, LV-3001. 
1.4. Jautājumos, kas nav atrunāti Līgumā, Pusēm ir saistoši Atklātā konkursa, Iznomātāja piedāvājuma un normatīvo aktu nosacījumi.
2. Līgumcena un maksājumu kārtība
2.1. Pēc Transportlīdzekļa piegādes Nomnieks samaksā Iznomātājam pirmo iemaksu 10 % (desmit procenti) apmērā no Transportlīdzekļa vērtības. Pirmo iemaksu Nomnieks samaksā ar pārskaitījumu uz Iznomātāja kontu 15 (piecpadsmit) darba dienu laikā no Iznomātāja rēķina saņemšanas dienas.
2.2. Līgumcena (turpmāk – Līgumcena) ir summa euro cipariem un vārdiem un pievienotās vērtības nodoklis (turpmāk – PVN) 21 % (divdesmit viens procents) ir summa euro cipariem un vārdiem, kas kopā ir Līguma summa euro cipariem un vārdiem.
2.3. Līgumā noteiktā Līgumcena Līguma izpildes laikā nevar tikt palielināta un ir saistoša Pusēm.
2.4. Iznomātājs apliecina, ka Līgumcenā un Nomas maksā, kas uzrādītas Iznomātāja piedāvājumā (2. pielikums), ir iekļauti visi nodokļi (izņemot PVN) un izmaksas, kas saistītas ar Transportlīdzekļa nomu, tajā skaitā, Tehniskajām specifikācijā/Tehniskajā piedāvājumā (1. pielikums) norādītā Transportlīdzekļa komplektācija, Transportlīdzekļa KASKO un OCTA apdrošināšana 12 mēnešu Nomas periodam, Transportlīdzekļa piegādes izdevumi līdz tā piegādes vietai (Līguma 1.3. apakšpunkts), reģistrācija Ceļu satiksmes drošības direkcijā (turpmāk tekstā – CSDD) un citas ar Transportlīdzekļa nomu saistītās izmaksas.
2.5. Iznomātājs Nomas maksu sāk aprēķināt no Transportlīdzekļa pieņemšanas – nodošanas akta (turpmāk – Akts) parakstīšanas dienas. 
2.6. Par Transportlīdzekļa nomu Nomnieks katru mēnesī maksā Iznomātājam nomas maksu saskaņā ar Iznomātāja piedāvājumu (2. pielikums) summa euro cipariem un vārdiem (turpmāk – Nomas maksa) un pievienotās vērtības nodoklis (turpmāk – PVN) 21 % (divdesmit viens procents) ir summa euro cipariem un vārdiem, kas kopā ir summa euro cipariem un vārdiem. 
2.7. Nomnieks Nomas maksu veic ar pārskaitījumu uz Iznomātāja kontu 15 (piecpadsmit) darba dienu laikā no Iznomātāja rēķina saņemšanas dienas.
2.8. Iznomātājs rēķinus sagatavo un iesniedz Nomniekam strukturēta elektroniskā rēķina (e-rēķina) formā atbilstoši spēkā esošo normatīvo aktu prasībām.
2.9. Rēķina apmaksas termiņu skaita no dienas, kad Iznomātājs ir iesniedzis Nomniekam elektronisko rēķinu, ar nosacījumu, ka Iznomātājs to ir iesniedzis pareizi, atbilstoši Līguma nosacījumiem.
2.10. Ja Iznomātājs ir iesniedzis nepareizi aizpildītu vai Līguma nosacījumiem neatbilstošu rēķinu, Nomnieks šādu rēķinu apmaksai nepieņem. Iznomātājam pēc Nomnieka pamatota pieprasījuma ir pienākums precizēt rēķinu un atkārtoti iesniegt pareizi un Līguma nosacījumiem atbilstoši aizpildītu elektronisko rēķinu. Rēķina apmaksas termiņu skaita no dienas, kad Iznomātājs ir iesniedzis pareizi un Līguma nosacījumiem atbilstoši aizpildītu elektronisko rēķinu Nomniekam. 
2.11. Līguma darbības beigās Nomnieks maksā Iznomātājam par nobraukuma limita pārsniegumu, ja tāds ir izveidojies, tiek apmaksāts vienā maksājumā 15 (piecpadsmit) dienu laikā pēc Transportlīdzekļa nodošanas Iznomātājam, saskaņā ar saņemto rēķinu, izņemot, ja Nomnieks izmantos Līguma 2.12. punktā noteiktās tiesības. 
2.12. Nomas perioda beigās Nomniekam ir tiesības iegādāties Transportlīdzekli par Iznomātāja piedāvājumā (2. pielikums) norādīto Transportlīdzekļa atlikušo vērtību, par ko Nomnieks informē Iznomātāju ne vēlāk kā 30 (trīsdesmit) dienas pirms Līguma termiņa beigām. Par Transportlīdzekļa iegādi par atlikušo vērtību Puses slēdz atsevišķu līgumu.

3. Līguma izpildes termiņi
3.1. Līgums stājās spēkā tā parakstīšanas dienā (Līgums stājas spēkā pēc pēdējā pievienotā droša elektroniskā paraksta un tā laika zīmoga datuma) un darbojas līdz abu Pušu pilnīgai saistību izpildei.
3.2. Transportlīdzekļa piegādes termiņš Nomniekam ir ne vēlāk kā trīs (3) mēneši no Līguma noslēgšanas dienas. 
3.3. Transportlīdzekļa nomas termiņš ir 57 (piecdesmit septiņi) mēneši no Transportlīdzekļa nodošanas dienas Nomniekam saskaņā ar Līguma 3.2. apakšpunktā norādīto piegādes termiņu.
4. Pušu tiesības un pienākumi
4.1. Nomnieka tiesības:
4.1.1. visu Līguma termiņu netraucēti lietot Transportlīdzekli Latvijas valsts teritorijā;
4.1.2. uz Transportlīdzekļa tehnisko apkalpošanu un servisu;
4.1.3. pieprasīt Transportlīdzekli no jebkura nelikumīga valdījuma un aizsargāt valdījumu, prasīt likvidēt Transportlīdzekļa darbības traucējumus un prasīt atlīdzināt zaudējumus, ko Transportlīdzeklim ir nodarījušas trešās personas;
4.1.4. uzlabot un papildināt Transportlīdzekļa komplektāciju, iepriekš saskaņojot to ar Iznomātāju;
4.1.5. Transportlīdzekļa pieņemšanas brīdī:
4.1.5.1. veikt izmēģinājuma braucienu ar Transportlīdzekli, kā arī pārbaudīt Transportlīdzekļa atbilstību visām tehniskajā piedāvājumā norādītajām prasībām;
4.1.5.2. pārbaudīt Transportlīdzeklim pievienotās dokumentācijas pilnīgumu un derīgumu, atbilstību tehniskajā piedāvājumā noteiktajām prasībām;
4.1.5.3. pieņemšanas-nodošanas aktā norādīt konstatētos Transportlīdzekļa trūkumus un pieprasīt Iznomātājam tos novērst;
4.1.5.4. pieaicināt speciālistus un ekspertus.
4.2. Nomnieka pienākumi:
4.2.1. pieņemt un lietot Transportlīdzekli saudzīgi un atbilstoši Transportlīdzekļa tehniskajā dokumentācijā noteiktajam mērķim, rūpīgi ievērot ražotāja, Iznomātāja prasības attiecībā uz tehnisko apkopi, darbību un lietošanu, kā arī apdrošināšanas polišu noteikumus;
4.2.2. vērsties pie Iznomātāja vai viņa noteiktajā tehniskās apkopes stacijā tehniskajā piedāvājumā norādītajā termiņā, lai veiktu tehnisko apkopi, kā arī atlīdzināt visus Iznomātājam nodarītos zaudējumus šīs prasības neizpildes gadījumā;
4.2.3. Līgumā noteiktajā termiņā veikt nomas maksājumus saskaņā ar Iznomātāja iesniegto elektronisko rēķinu;
4.2.4. segt neparedzētos izdevumus, kas rodas Transportlīdzekļa nomas laikā, kā arī visus kārtējos maksājumus, kuri ir saistīti ar Transportlīdzekļa turējumu un lietošanu un kuri nav ietverti nomas maksājumos:
4.2.4.1. soda naudu sakarā ar Transportlīdzekļa vadītāja izdarītiem normatīvo aktu pārkāpumiem;
4.2.4.2. izdevumus, kas ir saistīti ar apdrošināšanas polišu (izņemot izdevumus par apdrošināšanas polisēm, kas noteiktas šajā Līgumā) un pilnvaru iegūšanu;
4.2.4.3. izdevumus, kas nepieciešami Transportlīdzekļa detaļu, mezglu vai materiālu nomaiņai, ja bojājumi radušies Nomnieka vainas, nepareizas ekspluatācijas vai trešo personu darbības rezultātā un uz tiem neattiecas ražotāja garantija vai apdrošināšanas segums. Šis punkts nav attiecināms uz normālu nolietojumu, ražotāja paredzētām tehniskajām apkopēm vai tehniskiem defektiem, uz kuriem attiecas Līguma 4.4.7. punkts.
4.2.5. ievērot tehniskajā piedāvājumā norādīto nomas termiņam atļauto nobraukuma ierobežojumu. Ja Nomnieks pārsniedz noteikto nobraukuma ierobežojumu, Nomnieks maksā Iznomātājam papildus maksu saskaņā ar Līguma 2.11. punktu;
4.2.6. nomas termiņa laikā saudzīgi saglabāt ar Transportlīdzekļa lietošanu saistīto dokumentāciju, ko Nomnieks ir saņēmis kopā ar Transportlīdzekli; 
4.2.7. nekavējoties (bet ne vēlāk kā 24 stundu laikā) paziņot Iznomātājam, ja:
4.2.7.1. Transportlīdzeklis ir pazudis, bojāts, daļēji vai pilnīgi iznīcināts;
4.2.7.2. iegūta informācija par Transportlīdzekļa iznīcināšanas, zaudēšanas vai bojāšanas draudiem;
4.2.7.3. pazudusi vai bojāta Transportlīdzekļa dokumentācija.
4.2.8. piecu (5) dienu laikā informēt Iznomātāju, ja:
4.2.8.1. mainījusies Nomnieka Līgumā norādītā atrašanās vieta, bankas rekvizīti vai citi rekvizīti;
4.2.8.2. paredzēta vai notikusi Nomnieka reorganizācija;
4.2.8.3. ir citi svarīgi notikumi, kas ietekmē Nomnieka Līguma saistību izpildi.
4.2.9. nomas termiņa beigās vai Līgumam beidzoties pirms termiņa, nodot Transportlīdzekli Iznomātājam tādā komplektācijā, kādā to Nomnieks saņēma, ņemot vērā normālo nolietojumu;
4.2.10. iepazīstināt ar Līgumu un tajā minētajiem dokumentiem ieinteresētās personas saskaņā ar normatīvo aktu prasībām.
4.3. Iznomātāja tiesības:
4.3.1. pārbaudīt Transportlīdzekļa stāvokli tieši vai ar rakstiski pilnvarotu personu starpniecību, iepriekš saskaņojot ar Nomnieku;
4.3.2. pārbaudīt ar Līgumu saistītos dokumentus un, saskaņojot ar Nomnieku, ievākt informāciju attiecībā uz Transportlīdzekļa tehnisko stāvokli un lietošanu;
4.3.3. atprasīt Transportlīdzekli no prettiesīga valdījuma, prasīt likvidēt apstākļus, kas traucē Transportlīdzekļa darbību, un pieprasīt zaudējumu atlīdzību par trešo personu, arī Nomnieka, radītiem Transportlīdzekļa bojājumiem;
4.3.4. saņemt atpakaļ Transportlīdzekli nomas termiņa beigās vai pēc Līguma izbeigšanas pirms termiņa.
4.4. Iznomātāja pienākumi:
4.4.1. sagatavot un organizēt Transportlīdzekļa nodošanu Nomnieka turējumā un lietošanā, ievērojot Līguma un tehniskā piedāvājuma nosacījumus un kārtību;
4.4.2. nodrošināt Nomniekam netraucētu Transportlīdzekļa lietošanu visā Līguma darbības laikā;
4.4.3. apmaksāt normatīvajos aktos noteiktos Transportlīdzekļa nodokļus un nodevas, kā arī to reģistrācijas maksu CSDD; 
4.4.4. izsniegt Nomniekam sauszemes Transportlīdzekli īpašnieku civiltiesiskās atbildības apdrošināšanas OCTA polises kopiju un KASKO apdrošināšanas polises oriģinālu; 
4.4.5. nodrošināt Transportlīdzekļa apdrošināšanu (KASKO) ar polises darbības teritoriju Latvijā; 
4.4.6. segt izmaksas par Transportlīdzekļa tehniskās apskates veikšanu CSDD;
4.4.7. Iznomātājs apņemas visā Transportlīdzekļa lietošanas laikā nodrošināt un apmaksāt Transportlīdzekļa ražotāja un pārdevēja noteiktās regulārās tehniskās apkopes, kā arī visus nepieciešamos remontdarbus, kuru cēlonis ir Transportlīdzekļa vai tās daļu nolietojums un/vai defekti Transportlīdzekļa pareizas ekspluatācijas laikā (tai skaitā, bet ne tikai frikcijas detaļu nomaiņa, garantijas remonti u.c.). Iznomātājs apņemas organizēt tehniskās apkopes un remontdarbus, vienojoties ar autoservisu par apkopes/remontdarbu laiku, to saskaņojot ar Nomnieku;
4.4.8. visā nomas periodā nodrošināt diennakts bezmaksas tehnisko palīdzību uz autoceļiem Latvijā;
4.4.9. Iznomātājs apņemas visā Transportlīdzekļa lietošanas laikā nodrošināt Transportlīdzekli ar Ceļu satiksmes noteikumiem atbilstošām vasaras un ziemas riepām, nepieciešamības gadījumā uz sava (Iznomātāja) rēķina veicot jaunu riepu iegādi un uzstādīšanu. Iznomātājs nodrošina sezonas riepu maiņu un balansēšanu divreiz gadā saskaņā ar Ceļu satiksmes noteikumiem un nesezonas riepu uzglabāšanu;
4.4.10. Ja Transportlīdzeklis tehnisku bojājumu, ceļu satiksmes negadījuma, zādzības vai cita iemesla dēļ nav lietojams ilgāk par 24 (divdesmit četrām) stundām, Iznomātājs nodrošina Nomniekam līdzvērtīgu aizvietošanas transportlīdzekli 24 (divdesmit četru) stundu laikā, bet objektīvu apstākļu dēļ ne vēlāk kā 48 (četrdesmit astoņu) stundu laikā. Aizvietošanas transportlīdzeklim jābūt līdzvērtīgam pēc klases, funkcionalitātes un lietošanas mērķa.
	Par līdzvērtīgu transportlīdzekli šī Līguma izpratnē uzskatāms transportlīdzeklis, kas 	pēc savas klases, funkcionālā pielietojuma, kravnesības, sēdvietu skaita un 	tehniskajiem parametriem ir līdzvērtīgs vai labāks par Līguma priekšmetā noteikto 	Transportlīdzekli.
	Aizvietošanas transportlīdzeklis Nomniekam tiek nodrošināts bez papildu maksas uz 	visu periodu, kamēr sākotnējais Transportlīdzeklis nav lietojams, bet ne ilgāk kā līdz 	sākotnējā Transportlīdzekļa remonta pabeigšanai, atgriešanai Nomnieka lietošanā vai 	Līguma izbeigšanai.
	Ja Iznomātājs noteiktajā termiņā nenodrošina aizvietošanas transportlīdzekli, 	Nomniekam ir tiesības patstāvīgi nomāt līdzvērtīgu transportlīdzekli no trešās personas, 	un Iznomātājs atlīdzina Nomniekam ar to saistītos ekonomiski pamatotos izdevumus.
4.4.11. izsniegt Nomniekam attiecīgus dokumentus, aktus, pilnvaras, apdrošināšanas polišu kopijas un izziņas, kas nepieciešami, lietojot Transportlīdzekli nomas termiņā kā Latvijā, tā arī ārvalstīs;
4.4.12. ne vēlāk kā 3 (trīs) darba dienu laikā pēc Nomnieka pieprasījuma sniegt informāciju Nomniekam par Līguma izpildi;
4.4.13. 5 (piecu) dienu laikā informēt Nomnieku, ja:
4.4.13.1. mainījusies Līgumā norādītā Iznomātāja atrašanās vieta, bankas rekvizīti vai citi rekvizīti;
4.4.13.2. paredzēta vai notikusi Iznomātāja reorganizācija;
4.4.13.3. ir citi svarīgi notikumi, kas ietekmē Iznomātāja Līguma saistību izpildi.
4.4.14. Iznomātājs nav tiesīgs bez saskaņošanas ar Nomnieku veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Nomnieks var prasīt apakšuzņēmēja viedokli par nomaiņas iemesliem. 
4.4.15. Ja Iznomātājs vēlas veikt tāda apakšuzņēmēja nomaiņu, kurš Iznomātāja piedāvājumā norādīts kā apakšuzņēmējs, kura veicamās Līguma daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamā Līguma daļa plānota 10 000 euro (desmit tūkstoši euro) vai lielāka, tad Iznomātājam jāiesniedz rakstveida iesniegums Nomniekam, norādot ziņas par apakšuzņēmēju un tam nododamo Līguma daļu -daļas nosaukumus un izpildāmās daļas apjomu naudas izteiksmē, un jāsaņem rakstveida piekrišana.
4.4.16. Nomnieks nepiekrīt piedāvājumā norādītā apakšuzņēmēju nomaiņai, ja pastāv kāds no šādiem nosacījumiem:
4.4.16.1. Iznomātāja piedāvātais apakšuzņēmējs neatbilst tām Konkursa dokumentos noteiktajām prasībām, kas attiecas uz Iznomātāja apakšuzņēmēju;
4.4.16.2. tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību Konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
4.4.16.3. piedāvātais apakšuzņēmējs, kura sniedzamās Līguma daļas vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
4.4.16.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
4.4.17. Nomnieks nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Nomnieks pārbauda saskaņā ar Publisko iepirkumu likuma 62. panta piekto daļu.
4.4.18. Nomnieks pieņem lēmumu atļaut vai atteikt Iznomātājam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Nomnieks nosacījumu pārbaudi saskaņā ar Līguma 4.4.16. apakšpunktu veic uz attiecīgā lēmuma pieņemšanas dienu.
4.4.19. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5. Transportlīdzekļa nodošanas noteikumi
5.1. Iznomātājs nodod, bet Nomnieks pieņem Transportlīdzekli nomā, parakstot Aktu, kurā tiek norādīta Transportlīdzekļa komplektācija, un kas ir Līguma neatņemama sastāvdaļa. 
5.2. Ja Transportlīdzekļa pieņemšanas – nodošanas laikā ir atklājušies kādi Transportlīdzekļa defekti, tad Nomnieks Aktu neparaksta, bet sastāda defektu aktu, kurā norāda visus konstatētos Transportlīdzekļa defektus, kas ir atklājušies to pieņemšanas laikā, kā arī Iznomātājam noteikto šo defektu likvidēšanas termiņu un kārtību. Akts tiek parakstīts pēc defektu novēršanas un atkārtotas Transportlīdzekļa pieņemšanas.
5.3. Defektu aktā norādītie defekti, kas uzliek Iznomātājam pienākumu novērst trūkumus un atkārtoti nodot Transportlīdzekli Nomniekam, nav uzskatāmi par pamatu Transportlīdzekļa nodošanas termiņa pagarināšanai un līgumsoda nepiemērošanai. 
5.4. Transportlīdzekļa turējuma un lietojuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Nomniekam brīdī, kad Transportlīdzeklis tiek pieņemts, parakstot Aktu.
5.4.1. Transportlīdzekļa nodošanas brīdī Puses veic Transportlīdzekļa vizuālā un tehniskā stāvokļa fiksāciju, sagatavojot nodošanas aktu un veicot foto-fiksāciju.
5.4.2. Foto-fiksācijā ietver vismaz Transportlīdzekļa ārējo izskatu no visām pusēm, salonu, odometra rādījumu, riepu stāvokli un redzamos bojājumus, ja tādi ir konstatēti.
6. Garantijas
6.1. Iznomātājs apliecina, ka ir tiesīgs iznomāt Transportlīdzekli Nomniekam. 
6.2. Līgums nezaudē spēku, ja īpašuma tiesības uz Transportlīdzekli pāriet no Iznomātāja citām personām, un tas ir saistošs Transportlīdzekļa jaunajam īpašniekam. 
6.3. Transportlīdzekļa atsavināšanas gadījumā Iznomātājam ir pienākums:
6.3.1. noteikt kā obligātu nosacījumu ieguvējam Līguma saistību ievērošanu un izpildīšanu, kā arī šīs prasības neievērošanas gadījumā pēc Nomnieka izvēles segt Nomniekam radušos izdevumus vai nodrošināt Nomnieku ar līdzvērtīgu Transportlīdzekli;
6.3.2. 10 (desmit) darba dienas pirms Transportlīdzekļa atsavināšanas informēt Nomnieku par nodomu to atsavināt. Nomnieka neinformēšanas gadījumā Iznomātājs sedz Nomniekam radušos zaudējumus.
6.4. Puse ir pilnīgi atbildīga par visu otrai pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai pusei zaudējumi, kas ir radušies tās apzināti nepatiesas informācijas sniegšanas vai apzinātas patiesās informācijas slēpšanas gadījumā.
7. Apdrošināšana
7.1. Iznomātājs apdrošina Transportlīdzekli pret bojājumiem un zādzību (apdrošināšanas gadījumiem) atbilstoši Līguma un Tehnisko specifikāciju/Tehnisko piedāvājumu (1. pielikums) nosacījumiem, 12 (divpadsmit) mēnešu periodam no Transportlīdzekļa nodošanas dienas. Iznomātāja pienākums, iestājoties  apdrošināšanas gadījumam, ir segt apdrošināšanas polisē noteikto pašrisku.
7.2. Transportlīdzekļa apdrošināšanai maksājamās summas Līguma 7.1. punktā noteiktajā periodā ir ietvertas ikmēneša nomas maksājumos.
7.3. Pēc Līguma 7.1. punktā minētā perioda beigām Transportlīdzekļa OCTA un KASKO apdrošināšanu nodrošina Nomnieks par saviem līdzekļiem.
7.4. Ja iestājas apdrošināšanas gadījums, Nomnieka pienākums ir rīkoties saskaņā ar normatīvo aktu prasībām, apdrošināšanas un Līguma noteikumiem, kā arī nekavējoties informēt Iznomātāju un ne vēlāk kā 24 stundu laikā iesniegt Iznomātājam rakstisku informāciju par apdrošināšanas gadījumu.
7.5. Nomniekam jāievēro ceļu satiksmes un drošības prasības Transportlīdzekļa ekspluatācijas laikā, kas noteiktas apdrošināšanas noteikumos.
7.6. Par Transportlīdzekļa pilnīgu bojāeju uzskatāms gadījums, kad Transportlīdzekļa atjaunošana tehniski nav iespējama vai remonta izmaksas pārsniedz 70% no Transportlīdzekļa tirgus vērtības apdrošināšanas gadījuma iestāšanās brīdī.
7.7. Transportlīdzekļa pilnīgas bojāejas gadījumā Nomnieks nekavējoties, bet ne vēlāk kā 24 (divdesmit četru) stundu laikā, informē Iznomātāju un veic visas nepieciešamās darbības saskaņā ar normatīvo aktu, apdrošinātāja un Līguma prasībām.
7.8. Pēc apdrošināšanas gadījuma iestāšanās Iznomātājs nodrošina Nomniekam aizvietošanas transportlīdzekli saskaņā ar Līguma 4.4.10. apakšpunktu līdz apdrošināšanas procesa pabeigšanai un galīgā risinājuma noteikšanai.
7.9. Transportlīdzekļa zādzības vai prettiesiskas piesavināšanās gadījumā Nomniekam nekavējoties, bet ne vēlāk kā 24 (divdesmit četru) stundu laikā, jāziņo Valsts policijai, Iznomātājam un apdrošinātājam.
7.10. Nomnieks apņemas sniegt Iznomātājam visu pieejamo informāciju un dokumentus, kas nepieciešami apdrošināšanas atlīdzības saņemšanai un lietas izskatīšanai.
7.11. Zādzības gadījumā Iznomātājs nodrošina Nomniekam aizvietošanas transportlīdzekli saskaņā ar Līguma 4.4.10. apakšpunktu līdz apdrošināšanas procesa pabeigšanai vai cita transportlīdzekļa nodošanai Nomnieka lietošanā.
8. Transportlīdzekļa atgriešana Iznomātājam
8.1. Nomas termiņa beigās vai izbeidzot Līgumu pirms termiņa, Transportlīdzeklim jābūt ar ražotāja komplektāciju un jāietver viss aprīkojums, kas Transportlīdzeklim ir bijis uzstādīts. Nomnieka atgrieztajam Transportlīdzeklim nedrīkst būt tādi iekšējo vai ārējo daļu bojājumi, kuri pārsniedz normālu nolietojumu, kas norādīti Līguma 8.1.1.-.8.1.6. apakšpunktos. Ja Transportlīdzekļa tehniskais stāvoklis neatbilst Līguma nosacījumiem un konstatētie bojājumi radušies Nomnieka vainas vai neatbilstošas ekspluatācijas dēļ, Nomnieks sedz tikai tādas remonta vai tehniskā stāvokļa atjaunošanas izmaksas, kas ir pamatotas, samērīgas, dokumentāri apliecinātas un atbilst attiecīgo pakalpojumu tirgus cenām.
8.1.1. Par normālu Transportlīdzekļa nolietojumu tiek uzskatīts nolietojums, kas radies Transportlīdzekļa pienācīgas, saudzīgas un paredzētajam lietošanas mērķim atbilstošas ekspluatācijas rezultātā, ievērojot Transportlīdzekļa vecumu, nobraukumu un nomas termiņu.
8.1.2. Par pieļaujamu normālu nolietojumu Transportlīdzekļa virsbūvei uzskatāmi nelieli virspusēji skrāpējumi līdz 25 mm garumā, nelieli akmens triecienu radīti bojājumi līdz 3 mm diametrā, kā arī nelieli iespiedumi līdz 15 mm diametrā, ja tie neietekmē Transportlīdzekļa tehnisko stāvokli, funkcionalitāti vai drošību.
8.1.3. Par nepieļaujamiem bojājumiem uzskatāmi dziļi skrāpējumi līdz gruntij vai metālam, virsbūves deformācijas, korozija, plaisas, kā arī bojājumi, kas pārsniedz šajā Līgumā noteikto normālo nolietojumu.
8.1.4. Transportlīdzekļa atgriešanas brīdī riepu protektora dziļumam jābūt ne mazākam par normatīvajos aktos noteikto minimumu, un riepām nedrīkst būt plīsumi, deformācijas vai citi būtiski bojājumi. Diskiem pieļaujams normāls ekspluatācijas nolietojums, kas neietekmē drošu ekspluatāciju.
8.1.5. Par pieļaujamu salona nolietojumu uzskatāms normāls sēdekļu, grīdas seguma, salona apdares un vadības elementu nolietojums, kas radies ikdienas lietošanas rezultātā. Par nepieļaujamiem bojājumiem uzskatāmi plīsumi, apdegumi, caurumi, neatgriezeniski traipi vai mehāniski bojājumi.
8.1.6. Transportlīdzekļa atgriešanas brīdī konstatētie bojājumi tiek fiksēti nodošanas aktā. Ja starp Pusēm rodas strīds par bojājumu atbilstību normālam nolietojumam, Pusēm ir tiesības pieaicināt neatkarīgu sertificētu ekspertu.
8.2. Pirms Transportlīdzekļa atgriešanas Iznomātājam Nomniekam jānoņem visi Transportlīdzekļa komplektācijas uzlabojumi (piederumi), kurus Nomnieks veicis tā lietošanas laikā, ja tas nebojā Transportlīdzekļa tehnisko stāvokli un komplektāciju. 
8.3. Nomnieks nodod Transportlīdzekli Iznomātājam viņa norādītajā vietā, tās nodošanas laikā noformē aktu, kas apliecina Transportlīdzekļa nodošanu Iznomātājam, un no tā parakstīšanas brīža tiesības uz Transportlīdzekli, kā arī ar to saistītais risks pāriet Iznomātājam. Parakstot aktu, puses apstiprina, ka Transportlīdzekļa tehniskais stāvoklis atbilst Līguma nosacījumiem un izslēdz savstarpējas prasības attiecībā uz acīmredzami konstatējamiem Transportlīdzekļa vizuāliem un tehniskiem trūkumiem, kas bija nosakāmi nodošanas brīdī.
8.3.1. Transportlīdzekļa atgriešanas brīdī Puses atkārtoti veic Transportlīdzekļa stāvokļa foto-fiksāciju.
8.3.2. Foto-fiksācija ir Līguma izpildi apliecinošs pierādījums un izmantojama strīdu risināšanā par Transportlīdzekļa tehnisko un vizuālo stāvokli.
8.4. Ja Iznomātājs atsakās pieņemt Transportlīdzekli, norādot uz tehniskā stāvokļa, vizuālā izskata vai ekspluatācijas īpašību trūkumiem, kuri pārsniedz normālu nolietojumu, Iznomātājs 3 (trīs) darba dienu laikā sagatavo rakstisku paziņojumu, pievienojot bojājumu aprakstu, fotofiksāciju un remonta izmaksu aprēķinu. Nomnieks sedz tikai ekonomiski pamatotas, dokumentāri apliecinātas un tirgus cenām atbilstošas izmaksas. Pirms remontdarbu veikšanas izmaksas rakstveidā saskaņojamas ar Nomnieku.
8.5. Ja Nomnieks nepiekrīt Iznomātāja paziņojumam par Transportlīdzekļa trūkumiem, Nomniekam ir tiesības organizēt neatkarīgu ekspertīzi tehniskā stāvokļa un normālu ekspluatācijas īpašību atbilstību Līguma nosacījumiem noteikšanai. Neatkarīgas ekspertīzes pārstāvis (pārstāvji) sagatavo ekspertu novērtējumu par Transportlīdzekļa tehnisko stāvokli. Neatkarīgā eksperta novērtējums ir pusēm saistošs, ciktāl tas netiek apstrīdēts normatīvajos aktos noteiktajā kārtībā.
8.6. Ja ekspertu novērtējums pierāda Iznomātāja prasību un paziņojumu nepamatotību, Iznomātājs sedz visus ar aizkavētās Transportlīdzekļa atgriešanu saistītos Nomniekam radītos zaudējumus un ekspertīzes izmaksas. Ja ekspertu novērtējuma rezultātā ir pierādīta Transportlīdzekļa neatbilstība Līguma noteikumiem, Nomnieks sedz visas ar ekspertīzi saistītās izmaksas un rīkojas saskaņā ar Līguma nosacījumiem.
9. Pušu atbildība par Līguma neizpildīšanu
9.1. Ja Nomnieks savas vainas dēļ nesamaksā Iznomātājam nomas maksu Līgumā noteiktajā termiņā, Iznomātājs ir tiesīgs pieprasīt no Nomnieka līgumsodu par apmaksas kavējumu 0,2% apmērā no nesamaksātās summas par katru nokavēto maksājuma dienu, bet kopsummā ne vairāk kā 10% no Līgumcenas.
9.2. Ja Iznomātājs nepiegādā Nomniekam Transportlīdzekli Līgumā noteiktajā termiņā, Iznomātājs maksā Nomniekam soda naudu 0,2 % apmērā no Līgumcenas par katru nokavēto piegādes dienu, bet kopsummā ne vairāk kā 10% no Līgumcenas. Nomniekam ir tiesības ieskaita kārtībā samazināt mēneša nomas maksājumu par aprēķināto līgumsoda summu, par to paziņojot Iznomātājam.
9.3. Līgumsoda samaksa neatbrīvo puses no saistību izpildes.
9.4. Puse, kura savas vainas dēļ nepilda vai nepienācīgi pilda kādu no Līguma nosacījumiem, atlīdzina visus otrai pusei tādējādi radušos zaudējumus.
10. Nepārvarama vara
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
10.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no līguma saistību izpildes.
10.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
11. Līguma grozīšana, Līguma darbības izbeigšana pirms termiņa
11.1. Puses ir tiesīgas izdarīt grozījumus Līguma noteikumos, par to vienojoties. Līguma grozījumus noformē ar rakstveida vienošanos, kas tiek numurēta, un pēc abu Pušu parakstīšanas kļūst par Līguma neatņemamu sastāvdaļu.
11.2. Lemjot par Līguma grozījumu veikšanu, jāievēro Publisko iepirkumu likuma 61. panta noteikumi.
11.3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
11.4. Nomnieks ir tiesīgs izbeigt Līgumu pirms termiņa, iesniedzot Iznomātājam paziņojumu par Līguma izbeigšanu 1 (vienu) mēnesi iepriekš, ja Iznomātājs nepilda vai nepienācīgi pilda kādu no Līguma nosacījumiem, norādot Transportlīdzekļa nodošanas vietu, laiku un savu pilnvaroto pārstāvi tās nodošanai. 
11.5. Nomnieks ir tiesīgs izbeigt Līgumu pirms termiņa, par to paziņojot Iznomātājam 3 (trīs) dienas iepriekš, ja Iznomātājs nepiegādā Nomniekam Transportlīdzekli ilgāk kā 20 (divdesmit) dienas pēc Līgumā noteiktā termiņa. Šajā gadījumā Iznomātājs samaksā Nomniekam līgumsodu 5% (pieci procenti) apmērā no Līgumcenas 5 (piecu) dienu laikā no Nomnieka rēķina saņemšanas dienas. 
11.6. Nomnieks nekavējoties vienpusēji izbeidz Līgumu, ja Līgumu nav iespējams izpildīt tādēļ, ka Iznomātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, par to nosūtot Iznomātājam paziņojumu un norādot Transportlīdzekļa nodošanas vietu, laiku un savu pilnvaroto pārstāvi tās pieņemšanai.
11.7. Puse ir tiesīga vienpusēji izbeigt Līgumu, nesedzot otras puses zaudējumus, ja saņemts kompetentas iestādes atzinums, kurā, attiecībā uz Konkursu, konstatēta Nomnieka vai Iznomātāja atbildība par Konkurences likuma pārkāpumu un negatīva ietekme uz konkurenci.
11.8. Iznomātājs ir tiesīgs izbeigt Līguma darbību pirms termiņa, ja:
11.8.1. Nomnieks apzināti ir sniedzis nepatiesu informāciju Līgumā vai citos Iznomātājam iesniegtajos dokumentos; 
11.8.2. Nomnieks būtiski pārkāpj ražotāja vai Iznomātāja noteiktos Transportlīdzekļa tehniskās apkopes, ekspluatācijas un lietošanas noteikumus;
11.8.3. Nomnieks nepilda vai nepienācīgi pilda kādu no Līguma nosacījumiem.
11.9. Iznomātājs rakstiski paziņo Nomniekam par Līguma izbeigšanu pirms termiņa, pamatojoties uz Līgumā minētajiem iemesliem, 1 (vienu) mēnesi iepriekš, norādot Transportlīdzekļa nodošanas vietu, laiku un savu pilnvaroto pārstāvi tās pieņemšanai.
11.10. Puse, kuras dēļ Līgums tiek izbeigts pirms termiņa, sedz izdevumus, kas saistīti ar Līguma izbeigšanu (apdrošināšanas polišu darbības pārtraukšana, tehnisko apkopju izmaksas u.c. izdevumi).
11.11. Abpusēji rakstiski vienojoties, Puses ir tiesīgas izbeigt Līgumu kāda cita iemesla dēļ, brīdinot otru Pusi vismaz 15 (piecpadsmit) dienas iepriekš, ja Puses nevienojas par citu termiņu. Ja vienošanās netiek panākta, Līgums paliek spēkā un Pusēm jāpilda saistības saskaņā ar Līguma noteikumiem.
11.12. Ja Līgums tiek izbeigts pirms termiņa, galīgie norēķini starp pusēm tiek veikti ne vēlāk kā 2 (divas) darba dienas pirms Līguma izbeigšanas dienas.
12. Datu aizsardzība
12.1. Fizisko personu datus pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
12.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
12.3. Ja puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
12.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja pusēm rodas pienākums no otras puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru pusi, ja vien normatīvie akti to neparedz vai neaizliedz.
12.5. Pēc otras puses vai datu subjekta pieprasījuma, ja tas iespējams, iznīcina no otras puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
12.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai pusei, par to, ka tās personas dati tiek apstrādāti šādam nolūkam, kā arī informēt par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās puses, lai iegūtu papildu informāciju vai īstenotu savas kā datu subjekta tiesības.
12.7. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
12.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts dati@jelgava.lv. 
13. Ierobežotas pieejamības informācija
13.1. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Līdzēju un tā komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
13.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
13.3. Informācijas neizpaušanas noteikumi neattiecas arī uz gadījumiem, kad Latvijas Republikas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
13.4. Puse, kura pārkāpusi šajā sadaļā noteiktos konfidencialitātes pienākumus, atlīdzina otrai Pusei visus tiešos zaudējumus, kas radušies šāda pārkāpuma rezultātā.
14. Strīdu izskatīšanas kārtība
14.1. Puses visas domstarpības un strīdus, kas saistītas ar līgumsaistību izpildi, risina savstarpējās vienošanās ceļā. Vienošanos noformē rakstiski, kas kļūst par Līguma neatņemamu sastāvdaļu.
14.2. Ja puses savstarpēji nevar vienoties 30 (trīsdesmit) dienu laikā, strīdu nodod izskatīšanai Latvijas Republikas tiesā normatīvajos aktos noteiktajā kārtībā.
15. Citi noteikumi
15.1. Jautājumos, kas nav atrunāti Līgumā, pusēm ir saistoši Konkursa, Iznomātāja tehniskā piedāvājuma un normatīvo aktu nosacījumi.
15.2. Neviena no pusēm bez saskaņošanas ar otru pusi nedrīkst nodot trešajai personai savas no Līguma izrietošās saistības.
15.3. Līgums ir saistošs pusēm, kā arī visām trešajām personām, kas likumīgi pārņem viņu tiesības un pienākumus.
15.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
15.5. Visus ar Līgumu saistītos pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena puse ir paziņojusi otrai pusei vai arī uz kontaktpersonas e-pastu.
15.6. Nomnieka kontaktpersona:
Tālrunis: 	
E-pasts:	
15.7. Iznomātāja kontaktpersona:
Tālrunis: 	
E-pasts:	
15.8. Pušu kontaktpersonas ir atbildīgas par Līguma izpildes uzraudzīšanu, tai skaitā par savlaicīgu rēķinu iesniegšanu, pieņemšanu, apstiprināšanu, nodošanu apmaksai, kā arī par Transportlīdzekļa pieņemšanu un nodošanu.
15.9. Visi Līguma grozījumi vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
15.10. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
15.11. Līgums ir spēkā līdz pilnīgai tajā noteikto saistību izpildei vai dienai, kad tas tiek izbeigts Līgumā noteiktajā kārtībā.
15.12. Visos jautājumos, kas nav noregulēti Līgumā, Puses vadās no Atklāta konkursa nolikuma prasībām, Iznomātāja piedāvājuma un normatīvajiem aktiem.
15.13. Pusēm ir pienākums nekavējoties, bet ne vēlāk, kā piecu  (5) darba dienu laikā rakstiski brīdināt otro Pusi par pilnvaroto pārstāvju maiņu, gaidāmo reorganizāciju vai likvidāciju, maksātnespēju, kā arī par izmaņām rekvizītos, statusā, un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
15.14. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Iznomātāja aizstāšana ar citu ir pieļaujama, ja Iznomātāju (Atklātā konkursā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai Atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma paredzētie izslēgšanas noteikumi. Lēmumu par līgumisko attiecību turpināšanu vai izbeigšanu ar Iznomātāja tiesību un saistību pārņēmējiem pieņem Nomniekam, izvērtējot to atbilstību Iepirkuma prasībām, Iznomātāja piedāvājumam, kas ir saistošs Iznomātāja tiesību un saistību pārņēmējiem. 
15.15. Parakstot Līgumu, Iznomātājs apliecina, ka uz Līguma noslēgšanas dienu Iznomātājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.16. Līgums noslēgts divos vienāda satura un tiesiskā spēka eksemplāros, pa vienam Līguma eksemplāram katrai līgumslēdzējai Pusei. (vai Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Katra Puse Līgumu glabā savā lietvedībā elektroniskā dokumenta formā.)
16. Pušu rekvizīti un paraksti:
	Nomnieks
	
	Iznomātājs

	Jelgavas valstspilsētas pašvaldības iestāde “Pilsētsaimniecība”
	
	Nosaukums

	Nodokļu maksātāja reģ. Nr.90001282486
	
	Reģistrācijas Nr.

	Pulkveža Oskara Kalpaka 16A
Jelgava, LV-3001
	
	Adrese

	Banka
	
	Banka

	Konta Nr. 
	
	Konta Nr.

	
Amata nosaukums, V.Uzvārds
	
	
Paraksttiesīgās personas amats, V.Uzvārds




























Līguma pielikumi,
kas ir pievienoti atsevišķā failā un ir Līguma neatņemamas sastāvdaļas:

	Nr. p.k.
	Līguma pielikuma numurs
	Pielikuma nosaukums
	Pievienots

	1.
	1. pielikums
	Tehniskā specifikācija/Tehniskais piedāvājums  
	Pievienots atsevišķā failā (.docx formātā)

	2. 
	2. pielikums
	Iznomātāja iesniegtais piedāvājums 
	Pievienots atsevišķā failā (.docx formātā)

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
